Document ID: 32008R0015

32008R0015
L 008/2
SLUŽBENI LIST EUROPSKE UNIJE
UREDBA VIJEĆA (EZ) br. 15/2008
od 20. prosinca 2007.
o izmjeni Uredbe (EZ) br. 2100/94 u dijelu koji se odnosi na pravo na podnošenje zahtjeva za dodjeljivanje oplemenjivačkog prava na biljnu sortu Zajednice
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 308.,
uzimajući u obzir prijedlog Komisije,
uzimajući u obzir mišljenje Europskog parlamenta,
budući da:
(1)
Uredbom (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1) uspostavlja se sustav Zajednice za biljne sorte, koji omogućuje dodjeljivanje oplemenjivačkih prava na bilju sortu Zajednice, koja vrijede u cijeloj Zajednici.
(2)
Kako bi se olakšala trgovina, trebalo bi omogućiti lakše dodjeljivanje oplemenjivačkih prava na bilju sortu Zajednice. Stoga bi trebalo pojednostavniti uvjete za podnošenje zahtjeva za dodjeljivanje oplemenjivačkih prava na bilju sortu Zajednice te bi trebalo uvesti jedan sustav prijavljivanja za sve podnositelje zahtjeva.
(3)
Uredbu (EZ) br. 2100/94 trebalo bi stoga na odgovarajući način izmijeniti,
DONIJELO JE OVU UREDBU:
Članak 1.
Uredba (EZ) br. 2100/94 mijenja se kako slijedi:
1.
Članak 12. zamjenjuje se sljedećim:
„Članak 12.
Pravo na podnošenje zahtjeva za oplemenjivačkog prava na bilju sortu Zajednice.
Zahtjev za dodjeljivanje oplemenjivačkog prava na bilju sortu Zajednice može podnijeti svaka fizička ili pravna osoba, ili svako tijelo koje se prema pravu koje se na njega primjenjuje ubraja u pravne osobe.
Zahtjev mogu zajednički podnijeti dvije ili više takvih osoba.”
2.
U članku 41. stavku 2., riječi „članku 12. stavku 1. točki (b)” brišu se.
3.
Članak 52. stavak 4. zamjenjuje se sljedećim:
„4. Stavci 2. i 3. primjenjuju se i u pogledu ranijih zahtjeva podnesenih u drugoj državi”.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. prosinca 2007.

Labels: 7
20
13
6